open-index/open-wikipedia-markdown huggingface dataset:
Oskari Fredrik Laine

**Oskar (Oskari) Fredrik Laine** (synt. **Heilander**, 19. huhtikuuta 1870 Kiikoinen – 29. kesäkuuta 1947 Asikkala) oli suomalainen poliitikko, joka toimi SDP:n kansanedustajana vuosina 1907–1908.

## Elämä
Kiikoisten Tyynistönmaan Alaojanperän torpassa syntyneen Laineen vanhemmat olivat Kiikasta kotoisin olleet Ville Heilander (1837−1872) ja Adolfiina Maria Tuomontytär (1841−1928). Kansakoulun käytyään Laine opiskeli maanviljelyskoulussa ja työskenteli sekatyömiehenä Kiikassa. Vuosisadan vaihteessä hän muutti sahatyömieheksi Antreaan. Laine kuului Antrean työväenyhdistykseen ja oli sortovuosien aikana myös työläisaktivistien toiminnassa.

Laine valittiin kansanedustajaksi vuonna 1907 Suomen ensimmäisissä yksikamarisen eduskunnan vaaleissa. Hänen ainoaksi jäänyt kansanedustajakautensa päättyi jo kesällä 1908 eduskunnan hajottamiseen. Vuonna 1913 Laine muutti Jääskeen. Sisällissodan seurauksena hän oli vangittuna vuosina 1918−1919. Myöhemmin Laine piti omaa puutarhaa Ahtialassa ja oli myös Jääsken kunnanvaltuuston jäsen. Jatkosodan jälkeen hän muutti evakkona Asikkalaan.

## Perhe
Laineen puoliso oli Tyrväältä kotoisin ollut Roosa Severiina Salminen (1878−1958), jonka kanssa hän avioitui vuonna 1900. Pariskunnalla oli neljä lasta.

## Lähteet
Rankkivuo

**Rankkivuo** on joki J. R. R. Tolkienin Taru sormusten herrasta -kirjatrilogiaan liittyvässä kuvitteellisessa maailmassa. Se alkaa Nenuil-järvestä Evendimin kukkuloilta, kulkee Hobittilan ja Vanhan metsän välistä, kunnes päättyy mereen.
Randori

**Randori** () on japanilaisten itsepuolustuslajien termi, joka tarkoittaa vapaamuotoista otteluharjoittelua  (sparraus), joskus myös useampia hyökkääjiä vastaan. Kirjaimellisesti se tarkoittaa ”kaaoksen vastaanottamista” tai ”vapauteen tarttumista”, viitaten vapauteen tarkan kaavan mukaisesta harjoittelusta, katasta. 

Randorin tarkka merkitys riippuu lajista, jossa sitä käytetään. Judossa ja Shodokan Aikidossa se viittaa useimmiten yksi yhtä vastaan tehtävään harjoitusotteluun, jossa ottelijat yrittävät vastustaa toisen tekniikoita ja tehdä vastatekniikoita niihin. Toisissa aikidon tyyleissä, etenkin Aikikaissa, se tarkoittaa erään tulkinnan mukaan harjoittelumuotoa, jossa yksi valittu aikidoka puolustautuu useaa hyökkääjää vastaan peräkkäin tietämättä kuinka ja missä järjestyksessä he hyökkäävät. Tämä randorin muoto ei ole harjoitteluottelua, eivätkä hyökkääjät saa vastustaa tai yrittää tehdä vastatekniikoita puolustautujan tekniikoihin. Täytyy huomata, että randori-termiä käytetään Aikikaissa ainoastaan Japanin ulkopuolella. Japanissa tätä harjoittelumuotoa kutsutaan Taninzu-gageksi mikä tarkoittaa kirjaimellisesti useaa hyökkääjää.

**Aikikai aikidon** piirissä käsitteet randori ja jiyuwaza sekä niihin tietyissä tilanteissa liittyvä taninzugage -termi voidaan tulkita eri tavoin opettajalinjasta riippuen. Eräs Japanissa yleinen ja Suomessakin jalansijaa saanut näkemys on seuraavanlainen:

***Randori*** tarkoittaa täysin vapaata hyökkäys- ja puolustustilannetta. ”Uke - nage” -rooliajattelu voi hämärtyä, eikä varsinaisia sääntöjä tunneta, kuten ei aikidossa yleensäkään. Fyysisen taidon lisäksi randori vaatii ymmärrystä siitä, kuinka sitä toteuteaan lajin filosofian mukaisesti. Randori on aikidossa hyvin vaativa harjoitusmuoto.

***Jiyuwaza*** merkitsee vapaata tekniikkaa tai tekniikkalajia määrittelemättömään tai määriteltyyn hyökkäysmuotoon. Useimmiten jiyuwazan yhteydessä toimitaan ”yksi hyökkäys, yksi tekniikka” -periaatteella.

***Taninzugage*** ilmaisee, että hyökkääjiä on useampi kuin yksi, esim. futaridori jiyuwaza tarkoittaa vapaata tekniikkaa kahta hyökkääjää vastaan, jolloin yläotsikkona on taninzugage.

Vaikka karaten harjoitusotteluista käytetään yleensä sanaa *[[kumite]]*, joissain kouluissa käytetään myös randori-termiä ”mock-combatista”, jossa molemmat karatekat liikkuvat hyvin nopeasti väistellen äärimmäistä väkivaltaa koskematta kuitenkaan milloinkaan vähäkään toisiinssa. Kehon ehdoton hallinta on tässä välttämätöntä, ja siksi tavallisesti vain ylemmät vyöarvot voivat harjoitella randoria. Näissä kouluissa ero randorin ja kumiten välillä on, että randorissa toimintaa ei keskeytetä kun onnistunut tekniikka hyväksytään. 

Randori voidaan asettaa vastakkain katan kanssa kahtena toisiaan täydentävänä harjoitusmuotona.
Earl Charles Slipher

**Earl Charles Slipher** (25. maaliskuuta 1883 Mulberry, Indiana – 7. huhtikuuta 1964) oli yhdysvaltalainen tähtitieteilijä, joka tutki planeettoja, erityisesti Marsia. Myös hänen veljensä Vesto Slipher oli tähtitieteilijä. Slipher oli töissä Lowellin observatoriossa, jossa hän keskittyi Marsin tutkimiseen.

Hän toimi myös pormestarina arizonalaisessa Flagstaffin kaupungissa vuosina 1918–1920.

## Aiheesta muualla
* Biography
Inagi

**Inagi** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen oikealla rannalla ja rajautuu Tokion Chōfun, Fuchūn ja Taman kaupunkeihin sekä Kanagawan prefektuurin Kawasakin kaupunkiin. Inagissa on 89&nbsp;640 asukasta (vuonna 2017) ja sen pinta-ala on 17,97 neliökilometriä. 

Nykyisen muotoinen Inagin kaupunki perustettiin 1. marraskuuta 1971. Ennen kehittymistään Tokion lähiöksi Tama New Town -projektin osana 1970-luvulta alkaen se oli tunnettu omenapäärynöiden ja viinirypäleiden tuotannosta. Kaupunkia palvelevat JR Higashi-Nihonin Nanbu-linja, Keiō-rautateiden Sagamihara-linja ja Odakyū-rautateiden Tama-linja.

## Kuvia

Tiedosto:穴澤天神社 稲城市にて 2013.5.17 - panoramio (2).jpg|Anazawa-Tenjinsha
Tiedosto:JR南武線 矢野口駅 Yanokuchi station 2013.5.17 - panoramio.jpg|Yanokuchin rautatieasema


## Lähteet

## Aiheesta muualla

*Kaupungin internetsivut
Dolgaani

**Dolgaani** tarkoittaa seuraavia asioita:

* dolgaani, turkkilainen kieli
* dolgaanit, turkkilainen kansa.
Game Boy Printer

**Game Boy Printer** (Japanissa *Pocket Printer*) on Nintendon vuonna 1998 julkaisema lisälaite Game Boy -pelikonsolille. Laitteella pystyy printtaamaan kuvia, jotka on valokuvattu Game Boy Cameralla. Lisäksi jotkut Game Boyn ja Game Boy Colorin pelit sisältävät materiaalia, jonka voi printata Game Boy Printerillä. Game Boy Printerille tarkoitettu paperi on tarrapaperia, ja sitä on saatavana sinisen ja punertavan värisenä. Kuva paperille muodostuu, kun paperi reagoi Game Boy printerin luoman lämmön kanssa. Laite toimii kuudella AA-paristolla. Nintendo lopetti Game Boy printerin valmistuksen vuonna 2003.

Jotkut Game Boy Colorin pelit ovat yhteensopivia Game Boy printerin kanssa. Esimerkiksi *[[Pokémon Crystal]]* -pelissä pystyy printtaamaan Pokédexin ja tiedot haluamastaan pokémonista. *[[The Legend of Zelda: Link's Awakening DX]]* -pelissä pystyy puolestaan printtaamaan "valokuvia", joita Linkille kertyy seikkailun aikana. Paperin liimataustan ansiosta printattuja kuvina pystyy käyttämään tarroina.

Japanissa julkaistiin Game Boy printeristä kirkkaan keltainen Pokémon-versio, jossa oli kuva poképallosta.

## Pelit, jotka ovat yhteensopivia Game Boy Printerin kanssa
* *[[Asteroids]]*
* *[[Game Boy Camera]]*
* *[[The Legend of Zelda: Link's Awakening DX]]*
* *[[Mary Kate & Ashley: Pocket Planner]]*
* *[[NFL Blitz]]*
* *[[Pokémon Gold]]*
* *[[Pokémon Silver]]*
* *[[Pokémon Crystal]]*
* *[[Pokémon Pinball]]*
* *[[Pokémon Trading Card Game]]*
* *[[Pokémon Yellow]]*
* *[[Quest For Camelot]]*
* *[[Roadsters]]*
* *[[Alice in Wonderland (vuoden 2000 videopeli)|Alice in Wonderland]]*
* *[[Austin Powers: Oh, Behave!]]*
* *[[Austin Powers: Welcome to my Underground Lair]]*
* *[[Disney's Dinosaur]]*
* *[[Disney's Tarzan]]*
* *[[Donkey Kong Country]]*
* *[[ET Digital Companion]]*
* *[[Fisher-Price Rescue Heroes: Fire Frenzy]]*
* *[[Harvest Moon 2]]*
* *[[Klax]]*
* *[[Little Mermaid 2 Pinball Frenzy]]*
* *[[Little Nicky]]*
* *[[Magical Drop]]*
* *[[Mickey's Racing Adventure]]*
* *[[Mickey's Speedway USA]]*
* *[[Perfect Dark]]*
* *[[Super Mario Bros. Deluxe]]*
* *[[Tony Hawk's Pro Skater 2]]*
Sagitta (geometria)

Geometriassa **sagitta** on ympyrään ja säännölliseen monikulmioon liittyvä käsite. Olkoon C ympyrä, jonka keskipiste on O ja AB C:n jänne. Piirretään säde OD siten, että OD ja AB ovat kohtisuorassa toisiaan vasten. Olkoon E=OD\cap AB. Tällöin |DE| on nimeltään jänteen AB sagitta.

Olkoon A säännöllinen monikulmio, jonka ympäri piirretyn ympyrän säde on R ja sisään piirretyn ympyrän säde r. Tällöin A:n sagitta on R-r.

Sana *sagitta* tarkoittaa latinan kielellä "nuolta". Ympyränkaaren sagitta vastaa ikäänkuin viritetyllä jousella olevaa nuolta, jos kaari mielletään jouseksi.
Hino

**Hino** voi tarkoittaa seuraavia asioita:

*Hino, Japanin kaupunki Tokion metropolissa
*Hino, Japanin maaseutukaupunki Shigan prefektuurin Gamōn piirikunnassa
*Hino, Japanin maaseutukaupunki Tottorin prefektuurin Hinon piirikunnassa
*Hinon piirikunta, Tottorin prefektuurissa Japanissa
*Hino Motors, japanilainen kuorma-autojen, linja-autojen ja dieselmoottorien valmistaja, osa Toyota Groupia, valmisti aiemmin henkilöautoja
*Hinojärvi, järvi Võrumaalla Virossa
Hanomag

**Hannoversche Maschinenbau AG Hanomag** oli vuonna 1835 perustettu saksalainen yhtiö, joka valmisti höyrykoneita, vetureita, työkoneita ja autoja. Yhtiön perusti Georg Egestorff, alun perin nimellä *Eisen-Giesserey und Maschinenfabrik Georg Egestorff*. Toisen maailmansodan aikana yhtiön autotehdas valmisti kuljetuskalustoa sotilaskäyttöön. 

Hanomagin kuorma-autotuotanto myytiin vuonna 1971 kokonaan Daimler-Benz-yhtiölle, joka valmisti Hanomag-Henschel-merkkisiä kevyitä kuorma- ja pakettiautoja vuoteen 1974 asti. Tämän jälkeen yhtiö valmisti enää vain työkoneita. Japanilainen Komatsu osti työkonetuotannon 1980- ja 1990-lukujen taitteessa.

Suomeen tilattiin 1900-luvun alkuvuosikymmeninä Hanomagilta useita höyryvetureita, ainakin tyyppejä Vr1, Vr3, Tv1 ja Pr1.

## Lähteet

## Kirjallisuutta
* Käyhkö, Arttu: Maanrakennuskoneita Suomessa. Alfamer / Tarusto Oy, 2015. 

## Aiheesta muualla

* Komatsu Hanomag
Valtaventtiili

**Valtaventtiili** on höyryveturin päätoimintaventtiili, jonka avulla veturin tehoa ja nopeutta säädetään. 

Venttiilin yhdistää kattilaan tai tulistimen laatikkoon valtaputki. 

Käyttökuntoisista höyryvetureista Kovjoella liikennöivässä Ojakkalan–Olkkalan rautatien veturi n:o 3:ssa (Orenstein & Koppel 7325/1920, 0-6-0wt) on ulkopuolinen, höyrykuvun oikealle puolelle kattilan päälle asennettu valtaventtiili, jolloin valtaputken saattoi jättää kokonaan pois tai se typistyi lyhyeksi yhdysputkeksi kuvun ja venttiilin välille.

Rakennetta käytettiin pääasiassa 600 mm märkähöyrykalustossa tilan säästämiseksi ja huollon helpottamiseksi, joskin niitä asennettiin jonkin verran myös 750 mm kalustoon. Esimerkiksi Kausalan–Leininselän rautatien molemmissa vetureissa ja niiden kanssa samanlaisissa Harvialan metsäradan ja Åminneforsin teollisuusradan ykkösvetureissa oli sellainen. 
Osaltaan tämä johtui siitä että Orenstein&Koppel –tehdas käytti pitkään samaa kattilamallia kaikkien eri kapearaideleveyksien vetureissaan. Vasta 30-luvulla valmistuneissa vetureissa (esimerkiksi Åminnefors 2, Orenstein & Koppel 12782/1936, 0-6-0wt) on sisäinen valtaventtiili. 

Ulkoinen valtaventtiili voitiin sijoittaa myös höyrykuvun eteen; silloin sen käyttötanko kulkee erillistä putkea pitkin höyrykuvun läpi. Tällainen valtaventtiilirakenne on muun muassa Suomen vanhimmassa kapearaideveturissa, Fiskarsin Krauss-veturissa. 

Suomessa rakennetuissa vetureissa valtaventtiili oli lähes aina sisäinen.
Jokainen hakee juomansa itse

**Jokainen hakee juomansa itse** on suomalaisen Freud Marx Engels & Jung -yhtyeen neljäs studioalbumi ja julkaistiin vuonna 1989. Levyn tunnetuimmat kappaleet ovat "Nattasia katsomassa eli Pekuulijenkka twist" sekä Tom Russell-cover "Danny Show".

## Kappaleet
;A-puoli
# 
# 
# 
# 
# 

;B-puoli
# 
# 
# 
# 
# 

## Kokoonpano
* Heikki Hynynen – rummut
* Jussi Kinnunen – basso, piano, kuorot
* Jari Metsberg – kitarat
* Pekka Myllykoski – laulu, ajanvietepelit
* Arto Pajukallio – kitarat, mandoliini, sax, kuorot

### Vierailevat muusikot
* Olli Haavisto – stilikka (A1), slide (B2), dobro (B5)
* Maria Hänninen – laulu (A2)
* Mikko Saarela – basso (A3, B3), psykedeelinen piimäpurkki (B1), rillumarei (A5)

## Triviaa
Albumi ilmestyi vuonna 1989 vähän ennen kuin Romanian diktaattori Nicolae Ceaușescu kukistui joulukuun lopulla samana vuonna. Albumin  kappaleella "Dracula ja Pyhä Nicolae" tätä ennustettiin vain hiukan ennen kuin se todellisuudessa tapahtui.

## Lähteet

## Aiheesta muualla
* ''SF-Blues'' discogs.com -sivustolla
Tulistinhöyryveturi

**Tulistinhöyryveturi** on erityisellä tulistimella eli lisäputkistolla varustettu höyryveturi, joka pystyy käyttämään polttoaineen hyödykseen paremmin ja antaa paremman tehon kuin vanhempi ns. märkähöyryveturi. 

Tulistinputket on sijoitettu tuliputkien joukossa kulkeviin laajempiin ns. lieskaputkiin ja ne yhdistävä valtaputken päähän kytketty tulistimen laatikko puolestaan nokikaappiin. 

Höyryliikenteen loppuaikoina lähes kaikki veturit olivat tulistintyyppisiä. 

Tätä kirjoitettaessa (2007) vanhin ajokuntoinen tulistinveturi Suomessa on Jokioisten Museorautatien käytössä oleva LWR6 (Tampella 141/1909, 2-8-0). 

Kesken kunnostusta olevan Karjalankosken rautatien kakkosveturin (Krauss 4283/1900, 0-4-0 wt, ex Kaukas 2), tulistinkattila on Lokomon vuonna 1939 valmistama alkuperäistä suurempi uudiskappale, alun perin veturi oli märkähöyrytyyppinen. 

## Lähteet
* Mikko Ivalo: Höyryveturit ja niiden hoito
Noesis

**Noesis** (: "ymmärrys", "käsityskyky", "ajattelu") on fenomenologiassa tietoisuuden intentionaalinen akti (*noeettinen akti*). Esimerkiksi "ajattelu", "rakastaminen", "vihaaminen" ja "kuvitteleminen" ovat kaikki sanoja, jotka kuvaavat, mitä mieli tekee. "Rakastamista" ei kutsuta uskomukseksi, koska se on jotain, mitä tehdään, eikä jotain, mitä vain pidetään totena.

## Katso myös

* Fenomenologia
* Noema
* Noetiikka
Takamehtien mekatähtiä

**Takamehtien mekatähtiä** on suomalaisen Freud Marx Engels & Jung -yhtyeen kolmas studioalbumi ja julkaistiin vuonna 1988.

## Kappaleet

# Rakkautta yltympäriinsä ( - Leaving Love All Over the Place - ) - 2:35
# Selkä vääränä ( - Boney Fingers - ) - 2:20
# Mystinen metsätyömies ( - Cosmic Cowboy - ) - 4:14
# MBAQANGAA ( - Ubangi Stomp - ) - 3:14
# Haurutettua kateenkorvaa - 3:35
# Mustelmilla ( - Bruised Orange - ) - 3:24
# Rautatieseikkailu 2001 - 3:41
# Ei semmosia judeja kuin Jeesus enää oo ( - They Ain't Making Jews Like Jesus Anymore - ) - 3:32
# Ei kai Hectorillakaan ole helppoa - 2:50
# Mustasukkaisuus blues - 2:55
# Niin kauas kuin tunteet vie meidät ( - As Far as This Feeling Will Take Us - ) - 2:42
# Soittoruokaloiden naiset ( - Honky Tonk Woman - ) - 3:25

### CD-bonukset
# Tänä yönä pullo petti mun ( - Tonight the Bottle Let Me Down - ) - 2:25
# Naurusavuke - 3:44
Nokikaappi

**Nokikaappi** on höyryveturin keulassa oleva tila, johon tuliputket päättyvät ja josta savupiippu alkaa. 

Tähän tilaan kertyy osa tuliputkien kautta tulleesta lentotuhkasta, joka poistetaan määräajoin lapiolla tai – isoissa vetureissa – erityisellä työntimellä.

Nokikaappiin on sijoitettu myös veturin omalla poistohöyryllä toimiva, tarpeen mukaan vetoa lisäävä vetopuhallin, apulietsoin sekä tulistinelementit yhdistävä tulistajan laatikko.

Nokikaappi avataan veturin ylöslämmityksen aluksi ja tuhkat poistetaan; myös tilassa mahdollisesti olevat sihdit puhdistetaan tarpeen vaatiessa. Lopuksi kaapin luukku suljetaan tiiviisti, koska pienikin vuoto haittaa kaappiin muodostuvaa tyhjiötä ja siis vetoa. 
Nokikaapin kautta on ylimalkaan pääsy tuli- ja lieskaputkiin; jos tulistinelementtejä on irrotettava huoltoa varten, se tehdään juuri nokikaapista käsin.  

## Lähteet
* Mikko Ivalo: Höyryveturit ja niiden hoito
Gliese 581 d

**Gliese 581 d** on väitetty punaista kääpiötähteä Gliese 581 kiertävä planeetta, joka löydettiin La Sillan observatorion HARPS-instrumentilla vuonna 2007.. Heinäkuussa 2014 julkaistun tutkimusten mukaan löytö kyseenalaistetaan ja että Gliese 581 d:tä ei ole olemassa, vaan havainto johtuu tähden aiheuttamista ilmiöistä.
 
## Gliese 581 d

Planeetan keskietäisyys keskustähdestä eli radan isoakselin puolikas on 0,25 AU, radan soikeus 0,2 ja kiertoaika keskustähden ympäri 84,4 Maan vuorokautta. Planeetan massa on kahdeksan Maan massaa, säde 1,96 Maan sädettä ja tiheys noin 7300 kg/m3.

Planeetta voisi olla elinkelpoinen, vaikka se saattaa olla ainakin jossain määrin vuorovesilukkiutunut ja keskustähti on punainen kääpiö. Mahdollinen elinkelpoisuus perustuu siihen, että planeetalla voisi olla kasvihuoneilmiö. Toukokuussa 2011 julkaistun, kolmiulotteiseen globaaliin ilmastomalliin perustuvan tutkimuksen mukaan hiilidioksidipitoinen ilmakehä riittäisi pitämään Gliese 581 d:n pintalämpötilan veden sulamispisteen yläpuolella. Kasvihuoneilmiö nostaisi planeetan lämpötilaa tätäkin enemmän, mikäli planeetalla esiintyisi vettä. Vesipitoisessa ilmakehässä tapahtuva pilvien muodostuminen nostaisi samalla planeetan heijastavuutta ja siten osaltaan myös tasoittaisi lämpötilan nousua.

Toistaiseksi planeetan ilmakehän kemiallisesta koostumuksesta ei ole havaintoja.

Elokuussa 2009 lähetettiin australialaisen Canberra Deep Space Communication Complexin 70 metrin radioteleskoopilla yli 25&nbsp;000 ihmiseltä ympäri maailmaa kerättyä tervehdystä Gliese 581 d:tä kohti.

## Lähteet
Eugène Michel Antoniadi

**Eugène Michel Antoniadi** (1870 – 10. helmikuuta 1944) oli italialainen tähtitieteilijä, joka teki 1800-luvun lopuilla ja 1900-luvun alussa havaintoja Marsista, Merkuriuksesta ja Venuksesta.  Hänen nimestään esiintyy eri lähteissä erilaisia kirjoitusasuja: *Eugenios Antoniadis*, *Eugène Michael Antoniadi* tai jopa väärin kirjoittaen *Eugène Marie Antoniadi*.

Antoniadi tuki aluksi väitteitä Marsin kanavista, mutta suurella teleskoopilla vuoden 1909 Marsin opposition aikana tekemien havaintojensa perusteella hän päätteli kanavien olevan pelkkä optinen harha. Antoniadi piirsi myös Merkuriuksesta kartan, ja päätteli planeetan kääntävän aina saman puolensa kohti Aurinkoa. Nykyään tiedetään planeetan pyörivän 1/3 jaksossa kiertoaikaansa nähden, ja Antoniadin tehneen havaintojaan juuri silloin, kun planeetta käänsi saman puolen kohti aurinkoa.

Eräs Kuun kraattereista on nimetty Antoniadin mukaan. Ilmakehän rauhallisuutta, seeingiä, kuvataan muun muassa Antoniadin asteikolla.

## Lähteet

## Kirjallisuutta
*
Keltasilmävälskäri

**Keltasilmävälskäri** (*Ctenochaetus strigosus*) on Havaijin ympäristössä elävä välskärikalalaji, jota pidetään meriakvaarioissa.

## Koko ja ulkonäkö
Keltasilmävälskäri muuttaa väritystään kasvaessaan. Poikaset ovat aivan keltaisia, aikuisen yksilön vartalossa on kapeita ruskeita ja violetteja juovia, päässä sinisiä pilkkuja ruskealla pohjalla. Silmän ympärillä on auringonkukan keltainen rengas. Se kasvaa noin 10–15&nbsp;cm pitkäksi.

## Alkuperä
Keltasilmävälskäreitä elää ainoastaan Havaijin ja Johnstonin atollin lähistöllä keskisellä Tyynellämerellä. Muualla tehdyt havainnot ovat todennäköisesti sekaannuksia lajiin *[[Ctenochaetus truncatus]]*.

## Käyttäytyminen
Keltasilmävälskäri voi olla aggressiivinen ruokapaikkoja puolustaessaan, lähinnä muita välskäreitä kohtaan.

## Vesiolot ja ravinto
Keltasilmävälskärit syövät kasvispitoista ruokaa, sekä akvaariossa kasvavaa levää että kasvisruokavalmisteita.

## Lähteet
Luotsikatu

**Luotsikatu** () on itä-länsisuuntainen katu Helsingissä, Katajanokan kaupunginosassa. Se ulottuu nykyisin kahden korttelin mittaisena Satamakadulta Vyökadulle. Aikaisemmin se jatkui länsipäässään Tove Janssonin puiston (ent. Katajanokanpuiston) läpi Kanavakadulle lähelle Uspenskin katedraalia, mutta tämä länsiosa on muutettu puistokäytäväksi. Luotsikatua reunustavat rakennukset on rakennettu pääosin 1800-luvun lopussa ja 1900-luvun alussa, ja ne edustavat jugend-tyyliä. Rakennuksien arkkitehteihin lukeutuvat muun muassa Eliel Saarinen, Herman Gesellius ja Armas Lindgren, jotka ovat suunnitelleet Luotsikatu 1:n (Tallbergin talo) ja 5:n (Eol), sekä Selim A. Lindqvist, joka on suunnitellut Luotsikatu 2:n (Aeolus).

Monet pitävät Luotsikatua yhtenä Helsingin kauneimmista kaduista.

## Rakennukset
### Kadun pohjoispuoli
* Luotsikatu 1 / Satamakatu 7: Tallbergin talo, Gesellius, Lindgren & Saarinen, valm. 1897.
* Luotsikatu 1a / Satamakatu 9: ent. Pauligin kahvinpaahtimo, nyt Lumo-vuokra-asuntoja, David Frölander-Ulf, 1938.
* Luotsikatu 3: as.oy Fridborg, Gustaf Estlander, 1903.
* Luotsikatu 5 / Katajanokankatu 6: as.oy Eol, Gesellius, Lindgren & Saarinen, valm. 1901.
* Luotsikatu 7–9 / Katajanokankatu 5: as.oy Semafor, Bruno Granholm, 1902. Alun perin rautatieläisten talo.
* Luotsikatu 11: Högborg, Vilho Lekman, 1904. Piharakennus oli 1960-luvulla Suomen elokuva-arkiston käytössä.
* Luotsikatu 13 / Vyökatu 10 / Laivastokatu 16: as.oy Asuntola, Bruno Granholm, 1903.

### Kadun eteläpuoli
* Luotsikatu 2 / Satamakatu 5 / Kruunuvuorenkatu 1: as.oy Aiolos, Selim A. Lindqvist, 1902.
* Luotsikatu 4: as.oy Luotsikatu 4, Waldemar Wilenius, 1906. Piharakennuksessa toimi 1918–1966 Kahvi Oy:n kahvipaahtimo
* Luotsikatu 6: as.oy Oihonna, Albert Nyberg, 1906.
* Luotsikatu 8 / Katajanokankatu 4: as.oy Luotsikatu 8, F. Oskar Helenius, 1908.
* Luotsikatu 10 / Katajanokankatu 3: as.oy Norma, Werner von Essen, Kallio, Ikäläinen, 1903.
* Luotsikatu 12: as.oy Luotsiola, Vilho Penttilä, 1911.
* Luotsikatu 14: as.oy Luotsikatu 14, Kauno Kallio, 1911. Entisiä asukkaita mm. kirjailija Erkki Kivijärvi, oopperalaulaja Maiju Kuusoja, näyttelijät Leif Wager ja Laila Rihte sekä kuvanveistäjä Lea Rihte.
* Luotsikatu 16: as.oy Luotsikatu 16, O. E. Koskinen, 1910. Asukkaita mm. senaattori Arvid Genetz sekä hänen poikansa, näyttelijä Paavo Jännes, näyttelijät Jaakko Korhonen ja Heidi Blåfield sekä heidän tyttärensä Marja Korhonen.
* Luotsikatu 18 / Vyökatu 8: as.oy Koitto, Bertel Jung & Oscar Bomanson, 1897, 1904, 1938.

## Lähteet
*
*Talosivut, Oikotie.fi.
*
### Viitteet

## Aiheesta muualla

* Korttelit.fi - Luotsikatu 
* Helsinki Location Guide - Luotsikatu
Kuuma neptunus

**Kuuma neptunus** on eksoplaneetta, joka kiertää tähteään tarpeeksi lähellä (vähemmän kuin yhden astronomisen yksikön päässä). Kuuman neptunuksen massan tulee olla Uranuksen ja Neptunuksen massan kaltainen. Uusimpien havaintojen mukaan kuumia neptunuksia saattaa olla maailmankaikkeudessa enemmän kuin aiemmin on ajateltu. Ensimmäinen löydetty kuuma neptunus oli Mu Arae c (tai HD 160691 c). 

## Katso myös
* Gliese 581 c
* Supermaa
* Kuuma jupiter

## Lähteet
Gliese 581 b

**Gliese 581 b** on eksoplaneetta, joka kiertää keskustähteään Gliese 581:tä. Se on niin sanottu "kuuma neptunus". Eksoplaneetta kiertää keskustähteään 0,041 AU:n päässä eli noin 6 miljoonan kilometrin etäisyydellä, noin 5,36865 päivän jaksolla. Radan soikeus on noin 0,031.
Planeetan massa on vähintään 0,05 Jupiterin massaa. Säde on 4,02 Maan sädettä. Planeetan tiheys 1506 kg/m3, lämpötila 420 kelviniä eli noin 147 °C.

## Lähteet

## Aiheesta muualla

* ESO: The Dwarf that Carries a World 
* SolStation: Gliese 581 / HO Librae
Conservapedia

**Conservapedia** on englanninkielinen wikihanke, jonka tavoitteena on käyttöoikeuksiltaan vapaa tietosanakirja, jonka artikkelit ovat yhteiskunnallisesti konservatiivisia ja kreationistisia. Conservapedia käyttää MediaWiki-ohjelmistoa, mutta ei ole yhteydessä Wikipediaan tai Wikimedia-säätiöön.

Conservapedian on perustanut, sitä johtaa ja sen omistaa Andrew Schlafly. Schlafly on poliittisen aktivistin Phyllis Schlaflyn poika ja oikeistolainen poliittinen aktivisti. Conservapedia on perustettu syksyllä 2006 ja Schaflyn kotikoulussa opiskelevat kirjoittivat suuren osan perusmateriaalista.

Sivusto on saanut runsaasti julkisuutta Euroopassa ja Suomessakin, koska sitä pidetään sisällöltään ja tyyliltään outona ja sivuston on jopa luultu olevan pelkkää parodisointia. Sivuston pitämiseen parodiana on saattanut osaltaan vaikuttaa se, että sitä on sotkettu kirjoittamalla parodisia artikkeleita.

Yksi sivuston suurimmista projekteista on ollut Raamatun kääntäminen englanniksi siten, että siitä poistetaan kohdat ja sanavalinnat, jotka ovat Conservapedian mukaan liberaalien myöhempiä lisäyksiä. Projekti on herättänyt närkästystä niin sekulaareissa kuin kristityissäkin piireissä, joista jälkimmäinen taho pitää projektia jopa Raamatun käännöstyötä halventavana..

## Lähteet

## Aiheesta muualla
* Conservapedia
Schleswig (kaupunki)

**Schleswig** () on kaupunki Saksan pohjoisimman osavaltion Schleswig-Holsteinin pohjoisosassa. Se toimii Schleswig-Flensburgin piirikunnan hallintokaupunkina. Kaupunki sijaitsee Itämeren noin 42 kilometriä pitkän Schleivuonon pohjukassa. Tältä kaupunki on myös saanut nimensä. Kaupungissa asui 24&nbsp;773 ihmistä vuoden 2016 lopussa.

## Historia

Varhaisin maininta Schleswigistä on peräisin vuodelta 804 muodossa *Sliasthorp*. Schlein vastarannalla sijaitseva Haithabu oli viikinkiaikana merkittävä kauppapaikka, joka tuhoutui vuonna 1066 slaavien hyökkäyksessä. Tämän jälkeen suurin osa kauppatoiminnasta siirtyi Schlein pohjoisrannalla sijaitsevaan Schleswigiin. Vuonna 947 perustettiin Schleswigin hiippakunta. Schleswigin tuomiokirkko mainitaan vuonna 1134.

Vuodesta 1544 alkaen Gottorfin linna toimi Schleswig-Holstein-Gottorfin herttuoiden asuinsijana. Herttuoilla oli hyvin läheiset siteet Tanskan kuningashuoneeseen, mutta 1600-luvulla heidän politiikkansa muuttui itsenäisemmäksi. Suuren Pohjan sodan jälkeen Schleswigin herttuakunnan gottorfilainen osuus siirtyi jälleen Tanskan kuninkaalle. Korvauksena siitä, että linna oli menettänyt asemansa herttuan asuinsijana, sinne siirtyivät Schleswigin herttuakunnan korkein oikeus sekä hallinto.

Toisen Saksan–Tanskan sodan seurauksena Schleswigin alue siirtyi vuonna 1864 Tanskalta Preussin hallintaan. Schleswigin kaupunki sai tuolloin Schleswig-Holsteinin pääkaupungin aseman. Vuonna 1946 Schleswig-Holsteinin osavaltiohallinnon sijaintipaikaksi määrättiin kuitenkin Kiel. Schleswig-Holsteinin korkein oikeus pysyi edelleen Schleswigissä.

## Väestö
Schleswigissä on merkittävä tanskalainen vähemmistö, joka ylläpitää omia kouluja, kirjastoa ja laajaa kulttuuritoimintaa.

## Nähtävyydet
Schleswigin merkittävimpiä nähtävyyksiä ovat Schleswigin tuomiokirkko, kalastajakylä Holm sekä Gottorfin linna. Linnan barokkipuutarhassa on vuonna 2005 rakennettu niin sanottu ”maapallotalo” (), jossa on esillä Adam Oleariuksen vuosina 1650–1654 konstruoiman karttapallon kopio, halkaisijaltaan noin kolme metriä.

Noin viiden kilometrin päässä Schleswigin keskustasta sijaitsee Busdorfin kunnan alueella viikinkiaikaisen Haithabun jäänteitä. Paikalla toimii nykyään viikinkimuseo.

## Ystävyyskaupungit
*  Lontoon Hillingdonin kaupunkipiiri, Yhdistynyt kuningaskunta
*  Mantes-la-Jolie, Ranska
*  Vejle, Tanska
*  Waren, Mecklenburg-Etu-Pommeri, Saksa

## Lähteet

## Aiheesta muualla

* Kaupungin verkkosivusto
* Katsaus kaupungin historiaan
Kesäpoika

*Kesäpoika, suomalainen jumalolento, joka tuo keväällä elämänvoiman luontoon ja ihmisiin.
*Kesäpoika - sommarpojken, Johan Bargumin novellikokoelma (1984)
*kesäpoika on myös nimitys esineellistävässä mielessä valokuvatulle miehelle tai kesän ajaksi otetulle poikaystävälle (vrt. kesätyttö, kesäkissa)
*kesäpoika on kesätöihin otetusta nuoresta mieshenkilöstä käytettävä alentava ilmaus
Holstein

**Holstein** voi tarkoittaa ainakin seuraavia:

## Alueita
* Holstein, alue Pohjois-Saksassa, nykyään osa Schleswig-Holsteinin osavaltiota
** Holsteinin herttuakunta, historiallinen herttuakunta vuosilta 1474–1866, sitä ennen Holsteinin kreivikunta

## Henkilöitä

* Holstein, vanha saksalainen aatelissuku
* Friedrich von Holstein (1837–1909), saksalainen valtiomies
* Ludvig Holstein-Holsteinborg (1815–1892), tanskalainen kreivi ja poliitikko, Tanskan pääministeri 1870–1874

## Muita merkityksiä

* holstein, eurooppalainen lypsykarjarotu
* Holstein-interglasiaali, lämmin jakso Elster- ja Saale-jääkausien välissä
* holsteininhevonen, saksalainen puoliverinen hevosrotu.
Hodgen otaksuma

**Hodgen otaksuma** tai **Hodgen konjektuuri** on eräs tärkeimmistä algebrallisen geometrian ratkaisemattomista ongelmista. Se liittyy epäsingulaarisiin kompleksisiin algebrallisiin varistoihin ja niiden alivaristoihin. Varistoa voidaan ajatella polynomien muodostaman yhtälöryhmän ratkaisuina. Karkeasti sanottuna Hodgen konjektuuri kertoo, että tietyt hyvin abstraktit Hodgen kohomologialuokat voidaan aina rakentaa alivaristoista, eli niillä on jonkinlainen geometrinen linkki.

Hodgen otaksuma on nimetty skotlantilaisen William Vallance Douglas Hodgen mukaan. Otaksuma on yksi Clay-instituutin Millennium-ongelmista, eli ongelman ratkaisijalle on luvattu miljoonan Yhdysvaltain dollarin palkinto. Hodgen konjektuuria pidetään usein Millennium-ongelmista kaikista vaikeimpana selittää maallikolle.

## Hodgen otaksuman väite

Hodgen otaksuma sanoo, että tietyt de Rhamin kohomologialuokat ovat algebrallisia, eli summia alivariston kohomologialuokkien Poincarén duaaleista.  

Olkoon

:\operatorname{Hdg}^k(X) = H^{2k}(X, \mathbf{Q}) \cap H^{k,k}(X).

Tätä ryhmää sanotaan *X*:n astetta *2k* oleviksi *Hodgen luokkien* muodostamaksi ryhmäksi. Hodgen otaksuma kuuluu:

:Olkoon *X* projektiivinen kompleksinen monisto. Tällöin jokainen Hodgen luokka *X*:ssä on rationaalinen lineaarikombinaatio *X*:n kompleksisten alivaristojen kohomologialuokista.

Projektiivinen kompleksinen monisto on kompleksinen monisto, joka voidaan upottaa kompleksiseen projektiiviseen avaruuteen. Koska projektiivisessa avaruudessa on Fubinin–Studyn metriikka, tällainen monisto on aina Kählerin monisto. Chowin lauseen mukaan kompleksinen monisto on myös sileä projektiivinen algebrallinen monisto, eli se on homogeenisten polynomien nollakohtien kokoelma.

## Lähteet
Epimorfismi

Kategoriateoriassa **epimorfismi** on morfismi *f* : *X* &rarr; *Y*, joka on "oikealta kumoutuva" seuraavassa mielessä: 
:Ehdosta *g*1&nbsp;o&nbsp;*f* = *g*2&nbsp;o&nbsp;*f* seuraa *g*1 = *g*2 kaikille morfismeille *g*1, *g*2 : *Y* &rarr; *Z*.



Epimorfismit ovat samantapaisia kuin surjektiiviset funktiot, mutta ne eivät ole täsmälleen samat. Epimorfismin duaali on monomorfismi, eli epimorfismi kategoriassa *C* on monomorfismi duaalikategoriassa *C*op.

Moni abstraktin- ja universaalin algebran tutkija määrittelee epimorfismin surjektiivisena homomorfismina. Jokainen epimorfismi on algebrallisesti katsottuna epimorfismi myös kategorisessa näkökulmassa, mutta käänteinen ei ole voimassa kaikissa kategorioissa.
Kosmos (täsmennyssivu)

**Kosmos** tarkoittaa seuraavia asioita:

* kosmos, järjestäytynyt maailmankaikkeus tai muu monimutkainen tila
* Kosmos, helsinkiläinen ravintola
* Kosmos, suomalainen kirjankustantamo
* Kosmos, neuvostoliittolaisten ja venäläisten satelliittien sarja
* Kosmos, neuvostoliittolainen ja venäläinen kantorakettiperhe
* Kosmoskynä  eli kopiokynä oli aniliiniväriainetta sisältävän kopiokynän kansanomainen nimitys
* *[[Kosmoskynä]]* on Suomen Tieteiskirjoittajat ry:n lehti.
* Kosmokset eli kosmoskukat (*Cosmos*), asterikasvisuku
* Kosmos, suomalainen yhtye
* *[[Kosmos (albumi)|Kosmos]]*, Kosmos-yhtyeen studioalbumi vuodelta 1974
* Kosmos, suomalainen yhtye Turusta
* Kosmos Festival, Ristiinassa järjestettävä elektronisen musiikin festivaali
* , Carl Saganin juontama televisiosarja (1980)
* , Neil deGrasse Tysonin juontama televisiosarja (2014).
A. Le Coq Arena

**A. Le Coq Arena** eli **Lilleküla staadion** on Tallinnassa sijaitseva jalkapallostadion. Se toimii FC Floran sekä Viron maajoukkueen kotikenttänä. Arkkitehti Haldo Oravasin suunnittelema stadion otettiin alun perin käyttöön kesäkuussa 2001.

Stadionin katsojakapasiteetti on vuosina 2016–2018 toteutetun laajennuksen myötä 14&nbsp;405. Uusitulla stadionilla järjestettiin elokuussa 2018 Real Madridin ja Atlético Madridin välinen UEFA Super Cupin loppuottelu. Vuonna 2012 stadionilla pelattiin kuusi alle 19-vuotiaiden EM-kilpailujen ottelua, mukaan lukien loppuottelu.

Jalkapallo-otteluiden lisäksi stadionilla on järjestetty myös konsertteja.

## Lähteet

## Aiheesta muualla
* A. Le Coq Arenan esittely FC Floran sivuilla
Benny Kohlberg

**Benny Kohlberg** (s 17. huhtikuuta 1954) on ruotsalainen entinen maastohiihtäjä. Hänen paras arvokisasaavutuksensa on kultamitali Ruotsin viestijoukkueessa 1984 Sarajevon olympialaisissa. Samoissa kisoissa hän oli 15 kilometrin kilpailussa 19:s, mikä on hänen paras henkilökohtainen arvokisasijoituksensa. Maailmancupissa Kohlberg pääsi kerran palkintokorokkeelle sijoituttuaan kolmanneksi kaudella 1981–1982 Sveitsin La Brassus'ssa käydyssä 15 kilometrin kilpailussa.

## Lähteet
*
Tapio Kuosma

**Tapio Kuosma** (s. 1943) on suomalainen kirjailija. Hän on kirjoittanut sekä kaunokirjallisia teoksia että tietokirjoja. Hänellä on oikeustieteen lisensiaatin tutkinto sekä auktorisoidun kääntäjän tutkinto englannista, ranskasta ja ruotsista suomen kieleen. Tapio Kuosma on Espoon Kirjailijat ry:n ja Suomen tietokirjailijat ry:n jäsen.

## Tuotanto
### Tietokirjat
* Ulkomaalaiset ja Suomi (Lakimiesliiton kustannus, 1987) ()
* Uusi ulkomaalaislaki (Lakimiesliiton kustannus, 1991) ()
* Ulkomaalaisen maahantulo ja maastalähtö: tutkimus ulkomaalaisvalvonnan oikeudellisesta sääntelystä Suomessa (oikeustieteellinen tutkimus) (Lakimiesliiton kustannus, 1992) ()
* Pakolaisen oikeusasemasta Suomessa. Legal Condition of Refugees in Finland (Lakimiesliiton kustannus, 1993) ()
* Uudistettu ulkomaalaislainsäädäntö (Lakimiesliiton kustannus, 1994) ()
* Ulkomaalaislaki ja hallintolainkäyttö (Lakimiesliiton kustannus, 1997) ()
* Ulkomaalainen, pakolainen, turvapaikanhakija (Lakimiesliiton kustannus, 1999) ()
* Uusi kansalaisuuslaki (Lainvoima (Multikustannus), 2003) ()
* John F. Kennedy - elämä ja coup d'etat (Livres 'Belles-Lettres' 2004) ()
* Uusi ulkomaalaislaki (Lainvoima: Multikustannus, 2004) ()
* 11.9.2001: mitä tapahtui todella (Livres 'Belles-Lettres' 2005) ()
*Terroristivaltion tilinpäätös (Livres 'Belles-Lettres' 2010) ()
* Attentaatteja ja katastrofeja : vallan totuudet kritiikin puntarissa (Nordbooks 2013) ()
* Vakoilusta globaaliin urkintaan (Nordbooks 2015) ()
* Turvapaikka ja pakolaisasema (Nordbooks 2016) ()
* Tuntematon Mannerheim (Nordbooks 2016) ()
* Demokratia vaarassa : unelmat ja todellisuus (Nordbooks 2017) ()
* Kansainväliset vammaisoikeudet (Atrain&Nord 2018) ()
* Ihmiskasvoinen talousjärjestelmä tai kapina : ihmis- ja perusoikeudet edellyttävät aitoa hyvinvointivaltiota (Atrain&Nord 2021) ()
* Prinsessa Dianan kuolema (Atrain&Nord 2023) ()
* Miksi elän : mietteitä elämän tarkoituksesta ja ihmisen osasta (Atrain&Nord 2024) ()

### Kaunokirjallisuus
* Helvetinjärven tapaus (rikosromaani) (2012) (Nordbooks, Kripo 18) ()
* Sateenkaaren tällä puolen (rikosromaani) (2014) (Elisa Kirja, E-kirja) ()
* Anna kitharasi soida, Apollon! (runoja) (Mediapinta 2017) ()

## Lähteet

## Aiheesta muualla
*Espoon Kirjailijat ry: Tapio Kuosma
František Jež

**František Jež** (s. 16. joulukuuta 1970 Valašské Meziříčí, Tšekkoslovakia) on tšekkiläinen mäkihyppääjä.

Atiiviurallaan Tšekkoslovakiaa edustanut Jež saavutti kaksi aikuisten arvokisamitalia. 1992 Albertvillen olympialaisissa hän saavutti Tšekkoslovakian joukkueessa joukkuemäen pronssia, ja vuotta myöhemmin Falun MM-kisoissa Tšekin ja Slovakian yhteisjoukkueessa joukkuemäen hopeaa. Vuonna 1988 hän voitti nuorten MM-kisoissa joukkuemäen pronssia. Hänen paras henkilökohtainen arvokisasijoituksensa oli Albertvillen talviolympialaisten suurmäen 15. sija. Maailmancupissa Jež saavutti neljä henkilökohtaista osakilpailuvoittoa, kaikki kaudella 1989–1990, jolloin hän oli kokonaiskilpailussa viides.

## Lähteet
Clint Jones

**Clint Jones** (s. 5. lokakuuta 1984 Monroe, Wisconsin) on yhdysvaltalainen uransa lopettanut mäkihyppääjä. 

Jonesin paras arvokisasijoitus on 22. sija lentomäen MM-kisoista Planicasta 2004. Val di Fiemmen MM-kisoissa 2003 hän oli normaalimäessä sijalla 23 ja sivusi sijoitustaan kahden vuoden kuluttua Oberstdorfin MM-kilpailuissa. Vuonna 2002 hän oli Schonachissa käydyissä nuorten MM-kisoissa normaalimäessä seitsemäs.

Maailmancupissa Jonesin paras henkilökohtainen sijoitus on yhdeksäs, jonka hän saavutti Kuopiossa 23. marraskuuta 2001. Continental Cupissa Jones on saavuttanut kolme osakilpailuvoittoa ja kaikkiaan kymmenen palkintokorokesijoitusta.

## Lähteet
*
Kid Kaplan

**Louis ”Kid” Kaplan** (15. lokakuuta 1901 – 26. lokakuuta 1960 Norwich, Connecticut) oli yhdysvaltalainen ammattilaisnyrkkeilijä ja höyhensarjan maailmanmestari.

Tuolloin Venäjään kuuluneessa Kiovassa syntynyt juutalainen Kaplan muutti perheensä kanssa Connecticutin Merideniin ollessaan viisivuotias. Nyrkkeilyn hän aloitti teini-iässä Lenox Athletic Clubilla ja ryhtyi ammattilaiseksi vuonna 1919. Neljän ensimmäisen ammattilaisvuotensa aikana hän otteli yli 50 ammattilaisottelua. Vuonna 1923 hän otteli Babe Hermania vastaan kaksi ratkaisemattomaan päättynyttä ottelua ja voitti 10-eräisen ottelun tulevaa kevyensarjan mestaria Jimmy Goodrichia vastaan.

Vuoden 1924 höyhensarjan mestaruus jäi Johnny Dundeen jäljiltä avoimeksi. Kaplan voitti Angel Diazin, Bobby Garcian ja Joe Lombardon ja pääsi iskemään tittelistä Madison Square Gardeniin 2. tammikuuta 1925 Danny Krameria vastaan. Yhdeksännessä erässä hän tyrmäsi Kramerin ja voitti mestaruuden itselleen. Hänen kaksi ensimmäistä puolustustaan olivat Babe Hermania vastaan, joista ensimmäinen päättyi ratkaisemattomaan ja toinen hänen voittoonsa. 

163 senttimetrin pituisella Kaplanilla oli jatkuvia vaikeuksia saada pysymään painonsa höyhensarjan vaatimissa rajoissa ja kesäkuussa 1927 hän luopui vapaaehtoisesti mestaruustittelistään ja siirtyi kevytsarjaan, missä hän voitti muun muassa Jackie Fieldsin, Johnny Jadickin, Billy Wallacen, Goodrichin, Battling Battalinon sekä Sammy Mandellin, ja kärsi myös tappioita muun muassa Wallacelle, Eddie Ranille ja Jimmy McLarninille. Vuonna 1933 hän lopetti uransa hävittyään Cocoa Kidille.

Kaplanin veli Izzy Kaplan oli myös nyrkkeilijä.

## Lähteet
* Kid Kaplan Cyberboxingzonessa
* Kaplan International Boxing Hall of Famen sivuilla 
* Ammattilaisottelut Boxrec-tietokannassa
Martin Bajčičák

**Martin Bajčičák** (s. 12. kesäkuuta 1976 Dolny Kubin) on slovakialainen uransa lopettanut maastohiihtäjä. 

Bajčičák on saavuttanut yhden maailmancupin osakilpailuvoiton, 12. helmikuuta 2005 Reit im Winklistä 15 kilometrin vapaan hiihtotavan kilpailusta. Kaikkiaan hän on ollut maailmancupissa kahdesti palkintokorokkeella.

Arvokisoissa Bajčičák on ollut parhaimmillaan neljäs, 2005 Oberstdorfin MM-kisoissa takaa-ajokilpailussa. Vuonna 1996  Bajčičák saavutti nuorten MM-kisoista Asiagosta hopea- ja pronssimitalit. Hän edusti *SKP Strbske Pleso* -hiihtoseuraa.

Bajčičák lopetti uransa maastohiihtäjänä keväällä 2015.

## Lähteet
*
Jimmy McLarnin

**Jimmy Archibald McLarnin** (19. joulukuuta 1907 – 28. lokakuuta 2004, Hillsborough, Pohjois-Irlanti) oli kanadalainen ammattilaisnyrkkeilijä ja kaksinkertainen välisarjan maailmanmestari. Hän otteli useissa painoluokissa ja kohtasi uransa aikana peräti seitsemän painoluokan maailmanmestarit. Kaikkiaan hän otteli viittätoista maailmanmestaria vastaan, ja viidesti voitti hallitsevan maailmanmestarin tittelittömässä kamppailussa.

## Ura

Irlannissa syntynyt, mutta 3-vuotiaana perheensä kanssa Kanadan Vancouveriin muuttanut McLarnin aloitti nyrkkeilyn 10-vuotiaana jouduttuaan kadulla tappeluun. Ammattilaiseksi hän ryhtyi vuonna 1923, 15 vuoden iässä. Jo toisena ammattilaisvuonnaan hän voitti ja saavutti ratkaisemattoman kahdessa 4-eräisessä kamppailussa olympiavoittajaa ja tulevaa kärpässarjan maailmanmestaria Fidel LaBarbaa vastaan. Vuonna 1925 hän voitti puolen vuoden aikana kolme maailmanluokan vastustajaa: Pancho Villan heinäkuussa, tulevan välisarjan maailmanmestarin Jackie Fieldsin marraskuussa ja tulevan kääpiösarjan mestarin Bud Taylorin joulukuussa.

Vuonna 1928 McLarnin haastoi kevytsarjan mestarin Sammy Mandellin, mutta hävisi 15-eräisen kamppailun tuomariäänin. Voitettuaan Benny Leonardin hän pääsi ottelemaan haastajana välisarjan hallitsijaa Young Corbet III:a vastaan vuonna 1933 ja tyrmäsi tämän heti ensimmäisessä erässä. McLarninin aikakausi mestarina ei kuitenkaan kestänyt pitkään, sillä seuraavan vuoden toukokuussa hän menetti mestaruutensa kevytsarjan ja alemman kevytsarjan mestaruusvyöt omistaneelle Barney Rossille. Kolmen kuukauden kuluttua McLarnin kuitenkin voitti mestaruuden takaisin itselleen, mutta toukokuussa 1935 Rossi otti mestaruuden takaisin itselleen. Vielä 1936 McLarnin otteli Tony Canzoneria vastaan kaksi 10-eräistä ottelua, joista ensimmäisen hän hävisi ja voitti toisen. Viimeisessä ottelussaan 29-vuotiaana hän voitti kevytsarjan mestarin Lou Ambersin 20. marraskuuta.

Nyrkkeilyuransa jälkeen McLarnin sijoitti ansaitsemansa rahansa avaamalla konemyymälän. Lisäksi hän harrasti näyttelemistä ja golfia sekä piti luentoja yliopistoissa. 

## Lähteet
* McLarnin Cyber Boxing Zonessa
* McLarnin International Boxing Hall of Famen sivuilla 
* Irish Boxing: The Jimmy McLarnin Story
Imatran Rakennustyö

**Imatran Rakennustyö Oy** oli valtion koskivoimakomitean alainen, Imatran vesivoimaloiden rakentamista varten perustettu väliaikainen maa- ja vesirakennusyhtiö.

Presidentti Lauri Kristian Relander vihki Imatrankosken voimalaitoksen ensimmäisen vaiheen käyttöön 25. toukokuuta 1929, joskin viimeistely kesti vielä kolme vuotta.

## Yhtiön rautatiekalusto

Yhtiöllä oli runsaasti kapearaidekalustoa: seitsemän 750&nbsp;mm veturia, 205 kaato- ja työmaavaunua sekä 30 kpl 600&nbsp;mm:n kuuppavaunua. Vaihteita järjestelmässä oli jopa 21 ja kääntöpöytiä 9. Raiteiston kokonaispituus 14 kilometriä. 

Yksi vetureista, numero 4 (Lokomo 25/1923, 0-4-2T), räjähti 20. helmikuuta 1925 ja romutettiin myöhemmin. Onnettomuudessa kuoli kaksi henkilöä. Veturit ja raiteisto myytiin työn valmistuttua vuosina 1928–1932 teollisuudelle ja rakennusyhtiö lakkautettiin. Kolme veturia eli numerot 1–3 (Lokomo 19-21/1922, 0-4-2T), myytiin Tampella Oy:n Inkeroisten tehtaille ja numero 5, Orenstein & Koppel 10544/1923, 0-6-0WT,  Åminneforsin teollisuusradalle. Viimeisen eli räjähtänyttä Nelosta korvaamaan hankitun veturin  numero 6, Krauss 8069, 0-8-0WT, kohtalo on tuntematon.

## Lähteet
* Resiina-lehdet
* Koskivoimakomitean pöytäkirjat, Suomen Kansallisarkisto

### Viitteet
Daniel Löble

**Daniel "Dani" Löble** (s. 22. helmikuuta 1973, Zürich, Sveitsi) on sveitsiläis-saksalainen rumpali. Dani aloitti rumpujensoiton vuonna 1978 ystäviensä kanssa perustamalla pienimuotoisia yhtyeitä. Tätä kesti 70-luvun loppuun ja 80-luvun puoleenväliin. Vuonna 1985 Dani otti ensimmäisiä rumputuntejansa. Dani lopetti tunnit vuonna 1992, jolloin hän aloitti uransa todellisen käynnistämisen. Löblen ura polkaistiin kunnolla käyntiin vuonna 1997, kun hän liittyi Rawhead Rex-yhtyeeseen. Dani erosi yhtyeestä vuonna 1999, mutta palasi takaisin lopulta 2003. Dani lopetti työskentelyn Rawhead Rexin kanssa vuonna 2005, jolloin hän liittyi Helloweeniin. Löble oli työskennellyt myös vuosina 2004-2005 entisen Iron Maidenin laulajan, Blaze Bayleyn sooloprojektin konserttikokoonpanossa. Muita Löblen yhtyeitä ovat olleet hänen ystäviensä ja veljensä kanssa perustettu Element 58 sekä Höllenhude ja Glennmore. Dani esiintyi vuonna 2003 Element 58-klubikiertueella. 
Danilla on ollut vuodesta 2007 sopimus rumpuvalmistaja Pearlin kanssa, ja hän on suunnitellut oman singature-settinsä, Pearl Dani Löble Singaturen, joka valmistetaan ainoastaan häntä varten. Symbaalit hänen settiinsä valmistaa PaisTe.

## Diskografia
### Helloween
**[[Keeper of the Seven Keys: The Legacy|Keeper of the Seven Keys Part III - The Legacy]]* (2005)
**[[Keeper of the Seven Keys: The Legacy World Tour 2005–2006]]* (2007)
**[[Gambling with the Devil]]* (2007)
**[[Unarmed – Best of 25th Anniversary ]] (2010)
**7 Sinners* (2010)
*[[Straight Out of Hell]] (2013)
*[[My God-Given Right]] (2015)

===Rawhead Rex===
**Diary In Black'' (2004)

## Lähteet

## Aiheesta muualla
* http://www.dani-loeble.de
Karelia-soutu

**Karelia-soutu** on vuodesta 1985 alkaen Pohjois-Karjalassa järjestetty soututapahtuma. Kyseessä on Suomen suurin retkisoutu, ja siihen osallistuu vuosittain heinäkuussa noin 2&nbsp;000 soutajaa ja melojaa. 

Lähtöpaikat ovat kirkkoveneille Pielisellä (Nurmeksessa tai Lieksassa) ja pienveneiden lähtöpaikka oli esimerkiksi vuonna 2007 Ilomantsin Mutalahdessa. Soutu kulkee alas Pielisjokea Pyhäselälle Joensuuhun ja Liperiin. Taukopaikkoja ovat muun muassa Joensuun Haapalahti, Kontiolahden Jakokosken museokanava ja Joensuun Ilosaari, Liperin Saariston ranta ja Rääkkylän Koivuniemi.

Mukana on ollut yksinsoutajia, parisoutajia, perheitä, soutuporukoita ja joukkueita, jotka vaihtavat miehistöä jokaiselle osuudelle. Matkaa kertyy sekä pienvene- että kirkkovenereiteille noin 250 kilometriä.

Vuodesta 2010 tapahtumaan on voinut osallistua myös polkupyörällä. Pyöräilijöiden etappipaikat ovat samat kuin soutajilla.

## Aiheesta muualla

* Karelia-Soudun kotisivut
Hammasrata

**Hammasrata** on vuoristoissa, kuten Karpaateilla, käytettävä kapearaiteinen rautatiejärjestelmä, jossa kiskotuksen välissä kulkee erillinen hammastanko. Vetureissa on tankoon vastaava erillinen hammaspyöräkoneisto, joka voidaan nostaa ylös tasamaalla nopeuden lisäämiseksi. Tämä koneisto mahdollistaa jopa 480 promillen nousut ja laskut. Tietyn kaltevuusrajan jälkeen nykyisin käytetään veturijunien sijasta yksinomaan moottorivaunuja; useimmat tällaiset radat ovat sähköistettyjä. 

Jyrkin nousu on Sveitsissä, Luzernin lähellä olevalla Pilatusvuorelle nousevalla hammasradalla. Rata on sähköistetty ja käyttää moottorivaunuja. Tätä jyrkemmät radat ovat funikulaareja eli kiskoköysiratoja. 

Loivemmissa nousuissa, aina 70 promilleen asti, on joillakin radoilla hammasratakoneistot korvattu joko moottorivaunuihin asennetuilla erityisvarustetuilla jarruilla tai kaikkein loivimmissa nousuissa voimakkailla työntövetureilla. 

Hammasradan sijasta voidaan käyttää myös kumipyöriä kitkan lisäämiseksi. Lausannen metrorata m2, Sveitsissä, on toteutettu kumipyörillä. Radan jyrkkyys on suurimmillaan 120 promillea. 

## Lähteet

## Aiheesta muualla

* The Mount Washington Cog Railway
Luan Krasniqi

**Luan Krasniqi** (s. 10. toukokuuta 1971) on Saksaa edustava Kosovon albaani nyrkkeilijä ja kaksinkertainen ammattilaisten raskaan sarjan Euroopan mestari. Krasniqi on noin 191 cm pitkä.

## Amatööriura
Krasniqin perhe muutti kotikaupungistaan Junikista Saksaan Rottweiliin kun hän oli saanut koulunsa päätökseen vuonna 1987. Nyrkkeilyn hän aloitti *BSV Rottweil*, missä häntä valmensi huippuvalmentaja Theo Kerekesch. Saatuaan Saksan kansalaisuuden hän osallistui Liverpoolissa käytyyn kansainväliseen turnaukseen ja voitti kultamitalin. Samana vuonna hän saavutti myös Saksan mestaruuden. Menestys jatkui 1995 MM-kisoissa, missä hän saavutti hopeaa hävittyään loppuottelussa kuubalaiselle Félix Savónille. Vuotta myöhemmin hän eteni Atlantan olympialaisissa välieriin, mutta silmävamma esti häntä kohtaamasta uudelleen Savónia ja hän palasi kotiin pronssimitali kaulassa.

## Ammattilaisura
Atlantan kisojen jälkeen Krasniqi solmi ammattilaissopimuksen *Panix Promotionsin* kanssa. Ensimmäisessä ammattilaisottelussaan 2. syyskuuta 1997 hän voitti nelieräisessä kamppailussa Harry Seniorin. Samoihin aikoihin hän toimi Lennox Lewisin sparraajana. Kaikkiaan hän otteli Panixille 15 ottelua, joista voitti jokaisen, ennen kuin siirtyi keväällä 2000 *Universum Box-Promotionsin* riveihin. 5. tammikuuta 2002 hän pääsi iskemään Euroopan mestaruudesta Rene Monsia vastaan ja voitti 12-eräisen kamppailun tuomariäänin 2-1. Hän kuitenkin hävisi tittelin heti ensimmäisessä puolustuksessaan Przemyslaw Saletalle saman vuoden heinäkuussa.

Uudestaan Krasniqi pääsi iskemään Euroopan mestaruudesta 14. helmikuuta 2004 ja voitti tuolloin Sinan Samil Samin. Hän puolusti mestaruuttaan voitolla Monsea vastaan ja otteli ratkaisemattoman Timo Hoffmannin kanssa. Toukokuussa 2005 hän voitti Lance Whitakerin ja pääsi ottelemaan WBO-liiton maailmanmestaruudesta. Saman vuoden syyskuussa Hampurissa käydyssä mestaruusottelussa Lamon Brewster kuitenkin säilytti mestaruutensa yhdeksännen erän teknisellä tyrmäyksellä. Maaliskuussa 2007 hän otteli Stuttgartissa Brian Minton kanssa avoimesta WBO:n Intercontinental-tittelistä ja voitti kamppailun kaikin tuomariäänin. Saman vuoden heinäkuussa hän menetti tittelinsä hävittyään Tony Thompsonille.

Viimeksi Krasniqi otteli 15. marraskuuta 2008 ukrainalaista Oleksandr Dimitrenkoa vastaan häviten tyrmäyksellä kolmannessa erässä.

## Lähteet

## Aiheesta muualla
* Luan Krasniqin viralliset sivut
* Ammattilaisottelut Boxrec-tietokannassa